หุ้นปิดบวก 4.08 จุด แรงซื้อแบงก์ พลังงาน สื่อสาร หนุน
หุ้นไทย วันที่ 12 พ.ย.62 ดัชนีปิดตลาดที่ระดับ 1,626.20 จุด เพิ่มขึ้น 4.08 จุด (+0.25%) มูลค่าการซื้อขาย 45,404.97 ล้านบาท
12 พ.ย. 2562

หุ้นไทย วันที่ 12 พ.ย.62 ดัชนีปิดตลาดที่ระดับ 1,626.20 จุด เพิ่มขึ้น 4.08 จุด (+0.25%) มูลค่าการซื้อขาย 45,404.97 ล้านบาท
น.ส.อาภาภรณ์ แสวงพรรค ผู้อำนวยการบริหารฝ่ายวิจัยหลักทรัพย์ บล.ดีบีเอส วิคเคอร์ส (ประเทศไทย) กล่าวว่า ตลาดหุ้นไทยปรับตัวขึ้นในทิศทางเดียวกับตลาดหุ้นภูมิภาคเอเชียส่วนใหญ่ที่เคลื่อนไหวในแดนบวก
สำหรับหุ้นไทยได้รับแรงหนุนจากหุ้นบิ๊กแคป ที่ปรับตัวขึ้น ทั้งกลุ่มแบงก์ พลังงาน และสื่อสาร ปรับตัวขึ้นมาได้ดี ส่วนหนึ่งอาจเป็นเพราะที่ผ่านมาได้ปรับตัวลงไปมากแล้ว และมีปัจจัยเฉพาะในแต่ละกลุ่ม
ทั้งนี้ กลุ่มสื่อสารได้รับปัจจัยบวกความชัดเจนของการประมูล 5G ส่วนกลุ่มแบงก์มีแรงซื้อกลับหลังรับเรื่องการปรับลดดอกเบี้ยไปแล้ว และกลุ่มพลังงาน คาดว่าแนวโน้มผลประกอบการงวดไตรมาส 4/62 จะดีกว่าไตรมาส 3/62 ที่ขาดทุนจากสต็อกน้ำมันมาก
อย่างไรก็ดี ตลาดฯยังต้องจับตาการทยอยประกาศผลประกอบการของบริษัทจดทะเบียนในช่วงโค้งสุดท้าย รวมทั้งติดตามสุนทรพจน์ของประธานาธิบดีโดนัลด์ ทรัมป์ ของสหรัฐฯในการประชุม Economic Club of New York และถ้อยแถลงของประธานธนาคารกลางสหรัฐ (เฟด) ต่อสภาคองเกรสในวันที่ 13-14 พ.ย.นี้
แนวโน้มการลงทุนในวันพรุ่งนี้ (13 พ.ย.) น.ส.อาภาภรณ์ กล่าวว่า ตลาดฯคงจะแกว่งตัว โดยมีแนวรับ 1,620 จุด ซึ่งเป็นแนวฟิวเตอร์ที่ไม่ควรจะหลุด ส่วนแนวต้านให้ไว้ที่ 1,640-1,650 จุด
5 หลักทรัพย์ ที่มีมูลค่าการซื้อขายสูงสุด 
CPALL มูลค่าการซื้อขาย 2,409.81 ล้านบาท ปิดที่ 80.00 บาท เพิ่มขึ้น 1.00 บาท 
ADVANC มูลค่าการซื้อขาย 2,042.85 ล้านบาท ปิดที่ 233.00 บาท เพิ่มขึ้น 5.00 บาท
SHR มูลค่าการซื้อขาย 2,011.93 ล้านบาท ปิดที่ 4.14 บาท ลดลง 1.06 บาท 
BGRIM มูลค่าการซื้อขาย 1,986.52 ล้านบาท ปิดที่ 52.75 บาท เพิ่มขึ้น 0.75 บาท
PTT มูลค่าการซื้อขาย 1,664.44 ล้านบาท ปิดที่ 45.25 บาท ราคาไม่เปลี่ยนแปลง